AIŠKINAMASIS RAŠTAS

Dėl Molėtų r. Balninkų pagrindinės mokyklos patikėjimo teise valdomo savivaldybės turto perdavimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės tarybos 2016 m. birželio 23 d. sprendimu Nr. 152 nuo 2016 m. rugsėjo 1 d. reorganizuojama Molėtų r. Balninkų pagrindinė mokykla, prijungiant ją prie Molėtų r. Alantos gimnazijos ir įsteigiant joje Balninkų pradinio ugdymo skyrių.

Molėtų r. Balninkų pagrindinė mokykla (toliau – Mokykla) 2016 m. liepos 25 d. raštu Nr. S-63 „Dėl siūlymo perimti Balninkų pagrindinės mokyklos ilgalaikį ir trumpalaikį turtą, pripažintą nereikalingu mokyklos funkcijoms vykdyti“ informavo, kad Mokykla disponuoja savivaldybės turtu, kuris, reorganizavus Mokyklą, lieka nebereikalingas ir Mokyklos direktoriaus 2016 m. liepos 22 d. įsakymu Nr. V-23 „Dėl ilgalaikio ir trumpalaikio turto pripažinimo nereikalingu Molėtų r. Balninkų pagrindinės mokyklos funkcijoms vykdyti“ pripažintas nereikalingu funkcijoms vykdyti bei siūlo jį perduoti Molėtų kultūros centrui ir Molėtų rajono savivaldybės administracijai.

Parengto sprendimo projekto tikslas – perduoti Molėtų rajono savivaldybės administracijai patikėjimo teise valdyti, naudoti ir disponuoti juo Savivaldybei nuosavybės teise priklausantį ir šiuo metu Molėtų r. Balninkų pagrindinės mokyklos patikėjimo teise valdomą turtą ir įgalioti Mokyklos direktorę Viliją Budrionienę pasirašyti turto perdavimo - priėmimo aktą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – turtas bus perduotas Molėtų rajono savivaldybės administracijai, kuri spręs turto tolimesnio panaudojimo galimybes.

Neigiamų pasekmių nenumatoma.

**4. Priemonės sprendimui įgyvendinti**

Perduoti turtą ir pasirašyti turto perdavimo - priėmimo aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. Balninkų pagrindinė mokykla.